Р Е П У Б Л И К А С Р Б И Ј А

НАРОДНА СКУПШТИНА

01 Број 06-2/224-20

26. децембар 2020. године

Б е о г р а д

**З А П И С Н И К**

**ДРУГЕ ПОСЕБНЕ СЕДНИЦЕ НАРОДНЕ**

**СКУПШТИНЕ РЕПУБЛИКЕ СРБИЈЕ У ДВАНАЕСТОМ САЗИВУ**

**ОДРЖАНЕ 26. ДЕЦЕМБРА 2020. ГОДИНЕ**

Седница је почела у 10 часова и 10 минута.

Седници је председавао Ивица Дачић, председник Народне скупштине.

Председник је, на основу службене евиденције о присутности народних посланика, констатовао да седници присуствује 107 народних посланика, а применом електронског система за гласање утврђено је да je у сали присутнo 150 народних посланика, односно да је присутна већина од укупног броја свих народних посланика и да постоје услови за рад Народне скупштине, у смислу члана 49. Закона о Народној скупштини.

Председник је обавестио да су спречени да седници присуствују народни посланици: Драган М. Марковић, др Весна Ивковић, Јустина Пупин Кошћал и Александар Јовановић.

Према евиденцији Службе Народне скупштине, седници нису присуствовали, а нису обавестили председника о спречености, народни посланици: Андријана Аврамов, Драгољуб Ацковић, Душан Бајатовић, Арђенд Бајрами, Надије Бећири, др Бобан Бирманчевић, Зоран Бојанић, Владимир Граховац, Младен Грујић, Милан Ђурица, Нинослав Ерић, Владан Заграђанин, Марко Зељуг, др Муамер Зукорлић, Крсто Јањушевић, Наташа Јовановић, доц. др Михаило Јокић, Горан Ковачевић, Јован Колунџија, Мирослав Кондић, Софија Максимовић, проф. др Предраг Марковић, Маја Мачужић Пузић, Велибор Милојичић, Жарко Мићин, Оливера Недељковић, Слађана Николић, др Владимир Орлић, проф. др Александра Павловић Марковић, Небојша Павловић, Золтан Пек, Љубо Петровић, Мира Петровић, Весна Ранковић, Јелица Сретеновић, Весна Стамболић, проф. др Горан Тасић, Иван Тасовац, Смиља Тишма, Ђорђе Тодоровић, Соња Тодоровић, Арпад Фремонд, Ацо Петровић, Љиљана Кузмановић-Вујаковић и Марина Марковић.

Председник је, на основу члана 121, а у вези са чланом 119. став 6. Пословника Народне скупштине, за Другу посебну седницу Народне скупштине Републике Србије у Дванаестом сазиву утврдио следећи

**Д н е в н и р е д:**

**1. Редован годишњи извештај за 2019. годину,** који је поднео Заштитник грађана (број 02-454/20 од 17. марта 2020. године), **са Предлогом закључка Одбора за правосуђе, државну управу и локалну самоуправу од 16. децембра 2020. године и Предлогом закључка Одбора за људска и мањинска права и равноправност полова од 17. децембра 2020. године**,

**2. Извештај о спровођењу Закона о слободном приступу информацијама од јавног значаја и Закона о заштити података о личности за 2019. годину,** који је поднео Повереник за информације од јавног значаја и заштиту података о личности (број 02-477/20 од 23. марта 2020. године), **са Предлогом закључка Одбора за правосуђе, државну управу и локалну самоуправу од 16. децембра 2020. године**,

**3. Редован годишњи извештај за 2019. годину,** који је поднео Повереник за заштиту равноправности(број 02-441/20 од 13. марта 2020. године), **са Предлогом закључка Одбора за људска и мањинска права и равноправност полова од 17. децембра 2020. године**,

**4. Извештај о раду Државне ревизорске институције за 2019. годину** (број 02-500/20 од 31. марта 2020. године), **са Предлогом закључка Одбора за финансије, републички буџет и контролу трошења јавних средстава од 23. новембра 2020. године.**

Народна скупштина је, већином гласова (од 157 присутних народних посланика, 150 је гласало за, а седам није гласало), прихватила предлог народног посланика др Александра Мартиновића да се обави:

**заједнички јединствени претрес о:**

**- Редовном годишњем извештају за 2019. годину,** који је поднео Заштитник грађана (број 02-454/20 од 17. марта 2020. године), **са Предлогом закључка Одбора за правосуђе, државну управу и локалну самоуправу од 16. децембра 2020. године и Предлогом закључка Одбора за људска и мањинска права и равноправност полова од 17. децембра 2020. године**,

**- Извештају о спровођењу Закона о слободном приступу информацијама од јавног значаја и Закона о заштити података о личности за 2019. годину,** који је поднео Повереник за информације од јавног значаја и заштиту података о личности (број 02-477/20 од 23. марта 2020. године), **са Предлогом закључка Одбора за правосуђе, државну управу и локалну самоуправу од 16. децембра 2020. године**,

**- Редовном годишњем извештају за 2019. годину,** који је поднео Повереник за заштиту равноправности(број 02-441/20 од 13. марта 2020. године), **са Предлогом закључка Одбора за људска и мањинска права и равноправност полова од 17. децембра 2020. године**  и

**- Извештају о раду Државне ревизорске институције за 2019. годину** (број 02-500/20 од 31. марта 2020. године), **са Предлогом закључка Одбора за финансије, републички буџет и контролу трошења јавних средстава од 23. новембра 2020. године**.

Председник је, сагласно члану 90. став 1. Пословника Народне скупштине, обавестио да су позвани да седници присуствују: мр Зоран Пашалић, Заштитник грађана, Милан Мариновић, Повереник за информације од јавног значаја и заштиту података о личности, Бранкица Јанковић, Повереник за заштиту равноправности, др Душко Пејовић, председник Савета Државне ревизорске институције, Јелена Стојановић, заменик Заштитника грађана, Невенка Бојанић и Љиљана Димитријевић, чланови Савета Државне ревизорске институције, Милена Милинковић, секретар Државне ревизорске институције, Рада Ковачевић и Гордана Мохоровић, помоћници генералног секретара Службе Повереника за информације од јавног значаја и заштиту података о личности и Татјана Пријић, виши саветник у Служби Повереника за заштиту равноправности.

Затим је Народна скупштина прешла на рад по утврђеном дневном реду, односно на **заједнички јединствени претрес о предлозима аката из тачака од 1. до 4. дневног реда**.

Председник је, сагласно чл. 192. и 238. став 4, а сходно члану 157. став 2. Пословника, **отвoрио заједнички јединствени претрес о**:

**- Редовном годишњем извештају за 2019. годину, који је поднео Заштитник грађана, са Предлогом закључка Одбора за правосуђе, државну управу и локалну самоуправу од 16. децембра 2020. године и Предлогом закључка Одбора за људска и мањинска права и равноправност полова од 17. децембра 2020. године,**

**- Извештају о спровођењу Закона о слободном приступу информацијама од јавног значаја и Закона о заштити података о личности за 2019. годину, који је поднео Повереник за информације од јавног значаја и заштиту података о личности, са Предлогом закључка Одбора за правосуђе, државну управу и локалну самоуправу од 16. децембра 2020. године,**

**- Редовном годишњем извештају за 2019. годину, који је поднео Повереник за заштиту равноправности, са Предлогом закључка Одбора за људска и мањинска права и равноправност полова од 17. децембра 2020. године** и

**- Извештају о раду Државне ревизорске институције за 2019. годину, са Предлогом закључка Одбора за финансије, републички буџет и контролу трошења јавних средстава од 23. новембра 2020. године**.

У заједничком јединственом претресу учествовали су народни посланици: представник предлагача др Александра Томић, председник Одбора за финансије, републички буџет и контролу трошења јавних средстава, др Муамер Бачевац, известилац Одбора за људска и мањинска права и равноправност полова, Драган Д. Марковић, председник Посланичке групе ЈЕДИНСТВЕНА СРБИЈА (ЈС) (након чијег излагања се за реч јавио представник предлагача др Душко Пејовић, председник Савета Државне ревизорске институције, а затим су се за реплику и реч наизменично јављали народни посланик Драган Д. Марковић и представник предлагача др Душко Пејовић, након чега је председавајућа Марија Јевђић, потпредседник Народне скупштине, сагласно члану 27. и члану 87. ст. 2. и 3. Пословника, продужила рад Народне скупштине и после 18,00 часова. Затим су се за реч и реплику јавили представник предлагача мр Зоран Пашалић, Заштитник грађана и народни посланик Драган Д. Марковић, док је на повреду члана 96. Пословника указао народни посланик Маријан Ристичевић, а председавајућа је дала објашњење, потом су се за реплику и реч јавили народни посланик Драган Д. Марковић и представник предлагача мр Зоран Пашалић, након чега су се за реч и реплику јавили представник предлагача Бранкица Јанковић, Повереник за заштиту равноправности и народни посланик Драган Д. Марковић, а затим су се за реч јавили представници предлагача Милан Мариновић, Повереник за информације од јавног значаја и заштиту података о личности и мр Зоран Пашалић), Самир Тандир, председник Посланичке групе „СТРАНКА ПРАВДЕ И ПОМИРЕЊА СПП - УЈЕДИЊЕНА СЕЉАЧКА СТРАНКА УСС“, Селма Кучевић, представник Посланичке групе УЈЕДИЊЕНА ДОЛИНА - СДА САНЏАКА и Елвира Ковач, заменик председника Посланичке групе САВЕЗ ВОЈВОЂАНСКИХ МАЂАРА, а потом је председавајућа одредила паузу у трајању од једног часа.

Након паузе, седница је настављена у 15 часова и 10 минута.

У наставку заједничког јединственог претреса учествовали су народни посланици: др Муамер Бачевац, представник Посланичке групе Социјалдемократска партија Србије (након чијег излагања се за реч јавила представник предлагача Бранкица Јанковић), Ђорђе Милићевић, председник Посланичке групе СОЦИЈАЛИСТИЧКА ПАРТИЈА СРБИЈЕ (СПС), Небојша Бакарец, представник Посланичке групе „Александар Вучић - за нашу децу“, Мисала Праменковић, Јасмина Каранац, Розалија Екрес, Дијана Радовић, Ђорђе Комленски, Самира Ћосовић, Угљеша Марковић, Маријан Ристичевић (потом је народни посланик Маријан Ристичевић указао на повреду члана 103, а у вези са чланом 96. Пословника, а председавајућа Елвира Ковач, потпредседник Народне скупштине је дала објашњење), Нина Павићевић, Љиљана Малушић, Дубравка Краљ, Верољуб Матић, Војислав Вујић (након што су реплике разменили народни посланици Верољуб Арсић и Војислав Вујић, на повреду члана 106. Пословника указао је народни посланик Војислав Вујић, а председавајућа је дала објашњење), Јелена Жарић Ковачевић и Сандра Јоковић.

Након излагања представника предлагача Милана Мариновића, Бранкице Јанковић, мр Зорана Пашалића и др Душка Пејовића, председник је закључио заједнички јединствени претрес о предлозима аката из тачка од 1. до 4. дневног реда.

Председник је, сагласно члану 87. став 5. Пословника Народне скупштине, одредио суботу, 26. децембар 2020. године, са почетком у 19 часова и 10 минута, као Дан за гласање о тачкама дневног реда Друге посебне седнице Народне скупштине Републике Србије у Дванаестом сазиву.

Применом електронског система за гласање, утврђено је да је у сали присутно180 народних посланика, односно да је присутна већина од укупног броја народних посланика и да постоје услови за одлучивање.

Затим је Народна скупштина прешла на одлучивање.

**1. тачка дневног реда** – **РЕДОВАН ГОДИШЊИ ИЗВЕШТАЈ ЗА 2019. ГОДИНУ, КОЈИ ЈЕ ПОДНЕО ЗАШТИТНИК ГРАЂАНА, СА ПРЕДЛОГОМ ЗАКЉУЧКА ОДБОРА ЗА ПРАВОСУЂЕ, ДРЖАВНУ УПРАВУ И ЛОКАЛНУ САМОУПРАВУ ОД 16. ДЕЦЕМБРА 2020. ГОДИНЕ И ПРЕДЛОГОМ ЗАКЉУЧКА ОДБОРА ЗА ЉУДСКА И МАЊИНСКА ПРАВА И РАВНОПРАВНОСТ ПОЛОВА ОД 17. ДЕЦЕМБРА 2020. ГОДИНЕ**

Народна скупштина је, већином гласова (од 181 присутног народног посланика, 178 је гласало за, а три нису гласала), усвојила Предлог закључка поводом разматрања Редовног годишњег извештаја Заштитника грађана за 2019. годину, који је поднео Одбор за правосуђе, државну управу и локалну самоуправу 16. децембра 2020. године.

Народна скупштина је, већином гласова (од 181 присутног народног посланика, 178 је гласало за, а три нису гласала), усвојила Предлог закључка поводом разматрања Редовног годишњег извештаја Заштитника грађана за 2019. годину, који је поднео Одбор за људска и мањинска права и равноправност полова 17. децембра 2020. године.

**2. тачка дневног реда** – **ИЗВЕШТАЈ О СПРОВОЂЕЊУ ЗАКОНА О СЛОБОДНОМ ПРИСТУПУ ИНФОРМАЦИЈАМА ОД ЈАВНОГ ЗНАЧАЈА И ЗАКОНА О ЗАШТИТИ ПОДАТАКА О ЛИЧНОСТИ ЗА 2019. ГОДИНУ, КОЈИ ЈЕ ПОДНЕО ПОВЕРЕНИК ЗА ИНФОРМАЦИЈЕ ОД ЈАВНОГ ЗНАЧАЈА И ЗАШТИТУ ПОДАТАКА О ЛИЧНОСТИ, СА ПРЕДЛОГОМ ЗАКЉУЧКА ОДБОРА ЗА ПРАВОСУЂЕ, ДРЖАВНУ УПРАВУ И ЛОКАЛНУ САМОУПРАВУ ОД 16. ДЕЦЕМБРА 2020. ГОДИНЕ**

Народна скупштина је, већином гласова (од 181 присутног народног посланика, 180 је гласало за, а један није гласао), усвојила Предлог закључка поводом разматрања Извештаја о спровођењу Закона о слободном приступу информацијама од јавног значаја и Закона о заштити података о личности за 2019. годину, који је поднео Одбор за правосуђе, државну управу и локалну самоуправу 16. децембра 2020. године.

**3. тачка дневног реда** – **РЕДОВАН ГОДИШЊИ ИЗВЕШТАЈ ЗА 2019. ГОДИНУ, КОЈИ ЈЕ ПОДНЕО ПОВЕРЕНИК ЗА ЗАШТИТУ РАВНОПРАВНОСТИ, СА ПРЕДЛОГОМ ЗАКЉУЧКА ОДБОРА ЗА ЉУДСКА И МАЊИНСКА ПРАВА И РАВНОПРАВНОСТ ПОЛОВА ОД 17. ДЕЦЕМБРА 2020. ГОДИНЕ**

Народна скупштина је, већином гласова (од 181 присутног народног посланика, 180 је гласало за, а један није гласао), усвојила Предлог закључка поводом разматрања Редовног годишњег извештаја Повереника за заштиту равноправности за 2019. годину, који је поднео Одбор за људска и мањинска права и равноправност полова 17. децембра 2020. године.

**4. тачка дневног реда** – **ИЗВЕШТАЈ О РАДУ ДРЖАВНЕ РЕВИЗОРСКЕ ИНСТИТУЦИЈЕ ЗА 2019. ГОДИНУ, СА ПРЕДЛОГОМ ЗАКЉУЧКА ОДБОРА ЗА ФИНАНСИЈЕ, РЕПУБЛИЧКИ БУЏЕТ И КОНТРОЛУ ТРОШЕЊА ЈАВНИХ СРЕДСТАВА ОД 23. НОВЕМБРА 2020. ГОДИНЕ**

Народна скупштина је, већином гласова (од 181 присутног народног посланика, 180 је гласало за, а један није гласао), усвојила Предлог закључка поводом разматрања Извештаја о раду Државне ревизорске институције за 2019. годину, који је поднео Одбор за финансије, републички буџет и контролу трошења јавних средстава 23. новембра 2020. године.

Пошто је Народна скупштина обавила разматрање и одлучивање о свим тачкама дневног реда седнице, председник Народне скупштине је, сагласно члану 102. Пословника, закључио Другу посебну седницу Народне скупштине Републике Србије у Дванаестом сазиву.

Седница је закључена у 19 часова и 15 минута.

ГЕНЕРАЛНИ СЕКРЕТАР ПРЕДСЕДНИК

Вељко Одаловић Ивица Дачић